Kunstenaarsboek: Tinboektoe toe
Groepsuitstalling: Oor die einders van die bladsy
Die middelste meisiekind
vir haar 'n wondertuig gemaak...
poskaarte van korrespondente
Versameling blikke met poskaarte aan Middelste Meisiekind
Die kunstenaarsboek,Tinboektoe toe, is geskep binne ŉ interdissiplinêre kreatiewe navorsings­projek, Oor die einders van die bladsy (2009-2011), waarin kunstenaars en skrywers genooi is om die grense van die boek te oorskry.
Die reismotief en die onderliggende gedagte van Tinboektoe toe, naamlik die skeppende krag van stories en verbeelding, word konkreet vergestalt in die fisiese formaat van die boek asook deur die interaktiewe wyse waarop die boek tot stand gekom het en gelees kan word. Die storie gaan oor 'n karakter, die Middelste Meisiekind, wat met haar wondertuig op reis gaan. Tydens die reis versamel sy brokkies stories uit verskillende verhaaltradisies wat sy op poskaarte vir haar vriende stuur. Die visuele elemente op die poskaarte sluit aan by die betrokke storiebrokkie, die reiservaring en die narratief van die Middelste Meisiekind.
Twintig stelle van hierdie poskaarte (28 in totaal) is laat druk en oor 'n tydperk wat met die reistyd in die storie ooreenkom aan ontvangers (Middelste Meisiekind se “vriende”) gepos. Die ontvangers, werklike mense wie se ouderdomme tussen 5 ten 75 wissel, het op hulle beurt aan die fiktiewe karakter geskryf en hulle eie stories vertel. Die fisiese boek bestaan uit 'n drielaagblik met Middelste Meisiekind se poskaarte en posstempels, asook ŉ versameling blikke wat ongeveer 200 poskaarte van haar vriende bevat. Die leeservaring van die boek behoort soortgelyk te wees as om briewe en poskaarte te ontdek en 'n eie storie hieruit te konstrueer.
Lees meer oor die projek:
Greyling, S.F., 2013, ‘Tinboektoe toe: ’n Ruimtelike ontdekkingsreis’, Literator 34(2)